2022 ഫിഫ ഖത്തര് ലോകകപ്പ് യൂറോപ്യന് ഹോട്ടല് ശൃംഖലയുമായി കരാര് ദോഹ : 2022 ഫിഫ ഖത്തര് ലോകകപ്പ് ആരാധകര്ക്കുള്ള താമസ സൗകര്യങ്ങളുടെ മേല്നോട്ടവും പ്രവര്ത്തനവുമായി ബന്ധപ്പെട്ട് ഖത്തറും യൂറോപ്പിലെ പ്രശസ്ത ഹോട്ടല് ശൃംഖലയായ അക്കോറുമായി സുപ്രീം കമ്മിറ്റി ഫോര് ഡെലിവറി ആന്ഡ് ലെഗസി കരാര് ഒപ്പുവെച്ചു. കാണികള്ക്കുള്ള വില്ലകള്, അപ്പാര്ട്മെന്റുകള് എന്നിവയുടെ പ്രവര്ത്തന സേവന ചുമതലയാണ് അക്കോറിന് കൈമാറിയത്. 2022 അവസാനം വരെയാണ് കരാര് കാലാവധി. ഖത്തര് ലോകകപ്പ് കാണികള്ക്കായി അപ്പാര്ട്മെന്റുകള്, വില്ലകള് എന്നിവിടങ്ങളിലായി 60,000 ത്തിലേറെ മുറികളാണ് സജ്ജമാക്കിയിരിക്കുന്നത്. അക്കോര് ജീവനക്കാരെ നിയമിക്കും. 2022 നവംബര് 21 മുതല് ഡിസംബര് 18 വരെ നീളുന്ന 28 ദിവസത്തെ ലോകമേളയിലേക്ക് 12 ലക്ഷം കാണികളെയാണ് വരവേല്ക്കാനൊരുങ്ങുന്നത് .The post 2022 ഫിഫ ഖത്തര് ലോകകപ്പ് യൂറോപ്യന് ഹോട്ടല് ശൃംഖലയുമായി കരാര് first appeared on MalayalamExpressOnline.